**TALLER:**  Escriptura i experiència de vida Ha

**Nom del/a tallerista:** Martí Ramos Arús

**Currículum del/a tallerista:** Escriptor i educador social. Treballo actualment de corrector d'originals i lector editorial a través de Sinecdoques (www.sinecdoques.com), empresa pròpia. Desenvolupo la meva feina per a particulars, agències literàries i editorials. Faig tallers de narrativa i escriptura creativa des de 2018, tant presencials com virtuals a nivell privat i també per entitts i centres socials i/o cívics (Premià de Mar, Premià de Dalt, Barcelona, Pineda de Mar). Sóc autor de la novel·la "Janus en el bosque" (Libros Indie, 2020) i de diferents reculls de relats.

**Explicació del taller / Metodologia d’aprenentatge:** Aquest taller és una forma de plasmar en narrativa aquelles parts de la nostra biografia que ens han marcat o que, simplement, volem transmetre als altres o escriure-les per a nosaltres mateixos/es. El Taller d’escriptura i experiència de vida ens obrirà camí per aprendre a desenvolupar un text narratiu basant-nos en el nostre trajecte vital, en els episodis històrics i el context que ens envolten, per tal de ser capaces d’escriure un relat (curt, llarg o fins i tot una novel·la) en la que en siguem protagonistes o testimonis. Es desenvolupa en 6-12 sessions (depenent del què es vulgui treballar) d'entre 60 i 90 minuts cadascuna. Cada sessió té una part participativa i de compartir avenços i coneixements, i una part teòrica, amb exercicis pràctics i dinàmics per millorar la nostra capacitat d'escriptura i anar mica en mica desenvolupant un relat o les seves bases.

- Treballarem a partir d’una experiència (un fet, anècdota, etapa, coneixement...), que serà el motor i el pal de paller del nostre relat.

- Aprendrem les bases fonamentals de la narrativa (estructura, estil literari, marc narratiu...)

- Desenvoluparem els/les protagonistes (siguem nosaltres o algú proper, un referent, algú del context històric o un personatge imaginari).

- Coneixerem exemples de relat de ficció històrica i de novel·la biogràfica (Capote, Dickens, Woolf...)

A través de dinàmiques participatives, anirem aixecant el nostre text i intercanviant opinions, visions i formes d’escriure.

**Persones a les què va dirigit:** Adults

**Requisits:** Cap

**Què cal portar:** Llibreta, bolígraf, ganes i la pròpia experiència.

**Mesures Covid-19:** Les mesures vigents les podràs trobar actualitzades a la nostre web.

**Altres anotacions:** .